Kjedebrev

Et kjedebrev er en melding som forsøker å overbevise mottakeren om å lage et visst antall kopier og sende dem videre til et visst antall mottakere. Kjeden er en eksponentielt voksende pyramide (en tregraf) som ikke kan opprettholdes i det uendelige.

Vanlige metoder brukt i kjedebrev omfatter emosjonelt manipulative historier, bli-rik-hurtig-pyramidespill, og utnyttelsen av overtro til å true mottakeren. Opprinnelig var kjedebrev brev sendt med posten, i dag sendes kjedebrev ofte med e-post, sosiale medier og tekstmeldinger.

Typer 
Det er to hovedtyper kjedebrev:

 Hoaxer: Hoaxer forsøker å lure brukere. En hoax kan være skadelig, og instruere brukere til å slette en nødvendig fil i operativsystemet ved å påstå at den er et virus. Den kan også være svindel som overbeviser brukere om å spre brevet til andre for spesielle grunner, eller sende penger eller personlig informasjon. Phishing-angrep kan falle inn under dette.
 Vandrehistorier: Vandrehistorier er utformet for å bli videreformidlet og advarer vanligvis brukere om en trussel eller gir seg ut for å meddele viktig eller hasteinformasjon. En annen vanlig form er e-poster som lover brukere pengepremier for å videresende meldingen eller antyde at de signerer noe som vil bli sendt til en spesiell gruppe. Vandrehistorier har vanligvis ingen negativ effekt bortsett fra bortkastet tid.

I USA er kjedebrev som ber om penger eller andre gjenstander av verdi og lover en betydelig tilbakebetaling til deltakerne (slik som den berømte Make Money Fast), ulovlige.

Noen høyskoler og militærbaser har laget regler som sier at i høyskolestudenters og militærpersonells private post er kjedebrev ikke autorisert og vil bli kastet ut. Det er imidlertid ofte vanskelig å skille kjedebrev fra ekte korrespondanse.

Referanser 

Brev
Svindel